Politsei selgitas, et nende sõidukid läbivad päevas tuhandeid kilomeetreid ja kõige rohkem on liikumises patrullid, kes väljakutsel või liiklusjärelevalve teostamisel satuvad olukordadesse, kus võib juhtuda liiklusõnnetus – näiteks mittepeatumine või kiirel liikumisel alarmsõidul sündmuskohale.
Iga kuu juhtub üle Eesti mitmeid mittepeatumisi. PPA märkis, et harvad pole ka juhud, kus tagaajamise käigus on politseisõidukit tulnud kasutada sundpeatamise vahendina.